钦定古今图书集成/明伦汇编/官常典/第741卷 > 魏文瑞
## 钦定古今图书集成/明伦汇编/官常典/第741卷 > 魏文瑞

按《广西通志》：“文瑞字麟卿，临桂人。登嘉靖壬子乡试，
授定州学正，升漷县知县。丁母忧，补漳平。会龙岩贼
苏阿普，漳平贼杨一，聚党五六千，永安、大田、连城、清
流诸寇骚然响应。赣州军门檄文瑞合三县兵剿之，
即统兵行，次曹寨白龙岩曹姓者，贼谋主也，阴以报
贼。贼伏员当以待文瑞至，伏者四起，兵溃死之。赠光”
禄寺少卿，荫一子。